Kuna mõlemad grupid said tasakaalustatud ja piisavalt toitu, siis eriti suuri erinevusi tulemustes ei oodatud. Kõik katses osalenud munejad olid kogu katse jooksul väga hea tervisega. Teadlased  olid üllatunud kui avastasid, et erineva päritolu sööt võib tugevalt mõjutada kanade seedimisprotsessi ja geenide avaldumist. Tulemused näitasid olulisi erinevusi 49 geeni puhul, millest 7 geeni on seotud kolesterooli sünteesimisega. Kolesterool on ehitusmaterjaliks paljudele rakkudele ning vastutavaks mitmete hormoonide tootmisel. Kanadel, kellele anti mahesööta, avaldusid kolesterooli sünteesimise eest vastutavad geenid paremini. Tänu sellele oli selle grupi kodulindudel parem ainevahetus, maksatalitlus  ning toidu omastamine, samuti tugevam immuunsüsteem. Tavasööta tarbinud kanad kaalusid rohkem kui mahesöödal kasvanud munejad.